Source: https://www.cicava.sk/obec-2/statut-obce-archiv/statut-obce-archiv/
Timestamp: 2019-08-24 21:20:59+00:00
Document Index: 16375843

Matched Legal Cases: ['§ 3', '§ 4', '§4', '§9', '§ 18', '§ 11', '§ 13', '§13']

Štatút obce - archív - Oficiálné stránky obce Čičava
Program rozvoja obce Čičava na roky 2015 – 2024
Podporené projekty - dotácie
Čičava 41
Š T A T Ú T O B C E Č I Č A V A
Obecné zastupiteľstvo v Č I Č A V E na základe zák. SNR č. 369/1990 Zb.
o obecnom zriadení v znení neskorších zmien a doplnkov v y d á v a pre kat.územie obce Č I Č A V A
Š T A T Ú T O B C E
Štatút obce ČIČAVA upravuje v súlade so všeobecne záväznými právnymi predpismi najmä postavenie a pôsobnosť obce, práva a povinnosti obyvateľov obce, základné zásady hospodárenia a financovania, nakladania s majetkom obce, ďalej postavenie a pôsobnosť obecného zastupiteľstva, starostu a ďalších orgánov obecnej samosprávy, ich vnútornú štruktúru, deľbu práce medzi nimi, formy a metódy ich práce, rieši tiež širšie vzťahy obce, udeľovanie čestného občianstva, cien obce a odmien.
Štatút obce ČIČAVA je základným normatívno-právnym a organizačným predpisom obce.
Obec ČIČAVA je samostatný samosprávny územný celok Slovenskej republiky združujúci občanov, ktorí majú na jej území trvalý pobyt.
Obyvateľom obce ČIČAVA je občan, ktorý je v nej prihlásený na trvalý pobyt.
Obyvatelia obce sa zúčastňujú na samospráve obce najmä výkonom svojich práv a povinnosti
Tieto sú zakotvené v ust. § 3 ods. 2 a § 4 ods. 2 zák.č. 369/1990 Zb. o obecnom
zriadení v znení zmien a doplnkov.
Na samospráve obce sa má právo podieľať aj ten, kto má na jej území nehnuteľný majetok alebo v obci trvalo pracuje a platí miestnu daň alebo miestny poplatok, alebo kto sa v obci zdržuje a je v nej prihlásený na prechodný pobyt, alebo ten, kto má čestné občianstvo obce.
Tieto osoby však nemajú právo voliť samosprávy obce a byť do nich zvolení a ďalej nemajú právo hlasovať o dôležitých otázkach života a rozvoja obce ( miestne referendum ).
Obec je povinná poskytnúť obyvateľovi obce nevyhnutnú okamžitú pomoc v jeho
náhlej núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu prístrešie, stravu alebo inú nevyhnutnú materiálnu pomoc.
SAMOSPRÁVA OBCE Č I Č A V A
Obec samostatne rozhoduje a uskutočňuje všetky úkony súvisiace so správou obce a jej majetku, ak osobitný zákon takéto úkony nezveruje štátu alebo inej právnickej alebo fyzickej osobe . ( §4 ods.1 zák. SNR č. 369/1990 Zb. )
Samosprávu obce ČIČAVA vykonávajú obyvatelia obce prostredníctvom :
orgánom obce
hlasovaním obyvateľov obce
Obec je povinná pri plnení úloh samosprávy spolupracovať s podnikateľskými právnickými a fyzickými osobami pôsobiacimi v obci a taktiež spolupracuje s politickými stranami a hnutiami, vyvíjajúcimi činnosť obci, ako aj so záujmovými združeniami obyvateľov obce.
Na plnenie úloh samosprávy obce, alebo ak to ustanovuje zákon, obec vydáva všeobecne záväzné nariadenia.
Nariadenia obce nesmú odporovať ústave ani zákonom.
Majetok obce ČIČAVA tvoria všetky hnuteľné a nehnuteľné veci vo vlastníctve obce a všetky pohľadávky a iné majetkové práva obce a majetkové práva ostatných subjektov založených, resp. vytvorených obcou.
Obec môže svoj majetok zveriť do správy subjektom, ktoré založila alebo zriadila.
Majetok obce ČIČAVA sa používa najmä:
pre verejné účely
na výkon samosprávy obce
3. Majetok obce, ktorý slúži pre verejné účely ( najmä miestne komunikácie a iné verejné
priestranstvá ) je verejne prístupný a možno ho obvyklým spôsobom používať, ak jeho
používanie obec neobmedzila.
Obec môže financovať svoje úlohy aj z prostriedkov združených s inými obcami (mestami) príp. s inými právnickými a fyzickými osobami.
Obci môžu byť poskytnuté dotácie zo štátneho rozpočtu Slovenskej republiky.
Základom finančného hospodárenia obce ČIČAVA je rozpočet, ktorý je zostavovaný na obdobie jedného kalendárneho roka schvaľovaný obecným zastupiteľstvom.
Príjmovú časť rozpočtu obce tvoria najmä: príjmy z miestnych daní a poplatkov, výnosy z majetku obce, rozpočtových a príspevkových organizácií iných subjektov s majetkovou účasťou obce, dotácie zo štátneho rozpočtu a podiel na daniach.
Obec môže využívať ekonomické nástroje ( dane, poplatky, pokuty a iné ) ako regulatíva na podporu ochrany životného prostredia .
Ročnú účtovnú závierku obce ČIČAVA overuje auditor ( §9 ods. 6 zák SNR č. 369/1990 Zb. v znení zmien a doplnkov.)
rozpočtového roka, riadi sa rozpočtové hospodárenie v čase od 1. januára rozpočtového roka do schválenia rozpočtu obecným zastupiteľstvom rozpočtovým provizóriom .
Rozpočtové príjmy a výdavky uskutočnené v čase rozpočtového provizória sa zúčtujú
rozpočtu obce po jeho schválení v obecnom zastupiteľstve.
ORGÁNY OBCE ČIČAVA
Orgánmi obce sú :
a, Obecné zastupiteľstvo
b, starosta
2. Obecné zastupiteľstvo zriaďuje podľa potreby alebo osobitných predpisov svoje
orgány, ktorými sú :
a, obecná rada
b, komisie obecného úradu
Osobitné postavenie má kontrolór obce, ktorého volí obecné zastupiteľstvo § 18 odst. 2 zák. SNR č. 369/1990 Zb. v znení zmien a doplnkov.
Obecné zastupiteľstvo je zastupiteľský zbor obce Č I Č A V A zložený z poslancov zvolených v priamych voľbách obyvateľmi obce Čičava.
Obecné zastupiteľstvo v Čičave má 7 poslancov,
Obecné zastupiteľstvo rozhoduje o všetkých základných otázkach života obce ČIČAVA a vykonáva svoju vyhradenú právomoc podľa § 11 ods. 3 zákona SNR č. 369/1990 Zb. o obecnom zriadení v znení neskorších zmien a doplnkov.
Obecnému zastupiteľstvu je vyhradené najmä :
určovať zásady hospodárenia a nakladania s majetkom obce, s majetkom štátu a iných
právnických a fyzických osôb, dočasne prenechaným do hospodárenia obce, schvaľovať najdôležitejšie úkony týkajúce sa tohto majetku a kontrolovať hospodárenie s ním,
schvaľovať rozpočet obce a jeho zmeny , kontrolovať jeho čerpanie a schvaľovať
záverečný účet,
schvaľovať územný plán obce alebo jeho časti a koncepcie rozvoja jednotlivých
oblastí života obce,
rozhodovať o zavedení a zrušení miestnej dane alebo miestneho poplatku podľa osobitných predpisov, pokiaľ sa neuznesie, že rozhodnutie o tom ponechá na hlasovanie obyvateľov obce
uznášať sa na nariadeniach obce,
určovať organizáciu obecného úradu a určovať plat starostu,
schvaľovať poriadok odmeňovania pracovníkov obce ako aj ďalšie predpisy,
schvaľovať združovanie obecných prostriedkov a činnosti a účasť v združeniach
schvaľovať zmluvné prevody vlastníctva nehnuteľného majetku
schvaľovať zmluvné prevody vlastníctva hnuteľného majetku
schvaľovať aukčný predaj veci
schvaľovať štatút obce
Obecné zastupiteľstvo si môže vyhradiť rozhodovanie o akejkoľvek ďalšej otázke života obce.
Podrobnú úpravu pravidiel rokovania obecného zastupiteľstva, najmä prípravu a obsah rokovania, prípravu materiálov a podkladov na rokovanie, spôsob uznášania sa prijímanie všeobecne záväzných nariadení obce, uznesení obecného zastupiteľstva, spôsob kontroly plnenie uznesení a zabezpečovania úlohy týkajúcich sa obecnej samosprávy stanovuje Rokovací poriadok obecného zastupiteľstva v Čičave.
Predstaveným obce a najvyšším výkonným orgánom obce je starosta, ktorého volia obyvatelia obce v priamych voľbách. Funkčné obdobie sa skončí zvolením nového starostu a zložením sľubu.
Starosta obce je štatutárnym orgánom obce v majetkoprávnych vzťahoch pracovníkov obce, v administratívnych vzťahoch je správnym orgánom § 13 ods. 3 zák. SNR č. 369/1990 Zb. o obecnom zriadení v znení zmien a dopl.
Starosta najmä :
a. zvoláva a vedie zasadnutia obecného zastupiteľstva a obecnej rady
b. vykonáva obecnú správu
c. zastupuje obec navonok vo vzťahu k štátnym orgánom, k právnickým aj fyzickým osobám
d. rozhoduje vo všetkých veciach správy obce, ktoré nie sú zákonom, týmto štatútom, alebo iným rozhodnutím obecného zastupiteľstva vyhradené obecnému zastupiteľstvu,
e. podpisuje všeobecne záväzné nariadenia obce a uznesenia obecného zastupiteľstva
4. Starosta môže pozastaviť výkon uznesenia obecného zastupiteľstva ak sa domnieva, že
podporuje zákonom alebo je pre obec zjavne nevýhodne. Toto svoje rozhodnutie musí
prerokovať v obecnej rade, avšak uznesením rady nie je viazaný.
1. Starosta má jedného zástupcu, ktorý je volený na celé funkčné obdobie obecným .
zastupiteľstvom a to z poslancov obecného zastupiteľstva
2. Zástupca starostu zastupuje starostu počas jeho neprítomnosti alebo jeho nespôsobilosti
na výkon funkcie. Obecné zastupiteľstvo môže zástupcu kedykoľvek odvolať.
3. Zástupca starostu je členom obecnej rady s hlasom rozhodujúcim.
4. Zástupca starostu počas neprítomnosti starostu alebo jeho nespôsobilosti na výkon
Zvoláva a vedie zasadnutia obecného zastupiteľstva a obecnej rady
Nesmie zasahovať do výlučnej pôsobnosti starostu (§13 ods. 3 zák.SNR č. 369/1990 Zb. v znení zmien a doplnkov )
5. Zástupca starostu zabezpečuje prípravu zasadnutí obecného zastupiteľstva po stránke
vecnej obsahovej náplne v súlade s rokovaniami obecnej rady a tiež prípravu zasadnutí
obecnej rady.
Kontrolór je pracovníkom obce, vykonáva kontrolu úloh obce vyplývajúcich z pôsobnosti obce.
Funkcia kontrolóra obce je nezlučiteľná s výkonom funkcie poslanca obecného zastupiteľstva, funkcie v štátnej správe, ďalej v dozornej rade podnikateľského subjektu vytvoreného obcou, príp. v inom kontrolnom orgáne obce.
Vykonáva kontrolu :
Nakladanie s majetkom obce a s majetkom vlastníckeho štátu, príp. vo vlastníctve iných právnických alebo fyzických osôb, ktorý bol obci zverený
Hospodárenia s finančnými zdrojmi obce
Čerpanie rozpočtu, jeho zmien a záverečného účtu
Preveruje :
Opodstatnenosť zavedenia alebo zrušenia poplatkov obci
Možnosť poskytovania úveru alebo pôžičky
Vypracúva odborné stanoviská :
k návrhu rozpočtu a k záverečnému účtu obce pred ich schválením v obecnom zastupiteľstve
4. Pri vykonaní činnosti uvedených v bode č. 3 tohto ustanovenia kontrolór úzko
spolupracuje s obecným úradom
5. Kontrolór vybavuje sťažnosti a podnety občanov, ktoré boli podané na orgány obce
6. Kontrolór je za svoju činnosť zodpovedný obecnému zastupiteľstvu, ktorému je
povinný 1x štvrťročne podávať správu o vykonanej činnosti.
7. Kontrolór je opravnený nahliadnuť do účtovných a pokladničných dokladov, ako aj do
akýchkoľvek iných dokumentov, týkajúcich sa pokladničných operácií, vedenia
účtovníctva, nakladania s majetkom obce a ďalej do všetkých dokladov, ktorých
potreba vyplýva z rozsahu jeho opravnení.
Výsledky kontroly spolu s návrhmi na odstránenie zistených nedostatkov predkladá
obecnému zastupiteľstvu.
Kontrolór sa zúčastňuje zasadnutí obecného zastupiteľstva a obecnej rady s hlasom
poradným.
Kontrolór vedie centrálnu evidenciu petícií obyvateľov.
Obecná rada je zložená z 3-troch poslancov obecného zastupiteľstva . Obecnú radu volí obecné zastupiteľstvo, ktoré môže ju odvolať, prípadne aj niektorého z členov.
Obecná rada je iniciatívnym, výkonným a kontrolným orgánom obecného zastupiteľstva a zároveň plní funkciu poradného orgánu starostu.
Obecná rada sa schádza podľa schváleného časového plánu práce a podľa potreby, najmenej 1x mesačne. Jej zasadnutia zvoláva a vedie starosta, v jeho neprítomnosti zástupca starostu.
Komisie zriaďuje ako stále alebo dočasné poradné, iniciatívne a kontrolné orgány obecného zastupiteľstva
Obecné zastupiteľstvo volí predsedu komisie-ním je vždy poslanec obecného zastupiteľstva a členov komisií a vymedzuje im úlohy podľa miestnych podmienok a potrieb. Každá komisia sa skladá z predsedu komisie a členov.
Obecný úrad je výkonným orgánom obecného zastupiteľstva a starostu, zložený z pracovníkov obce. Obecný úrad nemá právnu subjektivitu.
Zabezpečuje písomnú agendu všetkých orgánov samosprávy obce
Pripravuje odborné podklady a iné písomnosti na rokovanie obecného zastupiteľstva, obecnej rady a komisii obecného zastupiteľstva
Pripravuje rozhodnutia starostu vydávané v správnom konaní, v daňovom a poplatkovom konaní
Vykonáva nariadenia obce, uznesenia obecného zastupiteľstva a rozhodnutia starostu
Prácu obecného úradu vedie a organizuje starosta obce.
Hlasovanie obyvateľov obce ČIČAVA o najdôležitejších otázkach života a rozvoja obce vyhlasuje obecné zastupiteľstvo.
Obecné zastupiteľstvo musí vyhlásiť hlasovanie obyvateľov obce, ak ide o návrh :
( 11 a odst. k zák. SNR č. 369/1990 Zb. v znení zmien a doplnkov )
na zlúčenie, rozdelenie alebo zrušenie obce,
na zavedenie a zrušenie verejnej dávky a ak ide o návrh na zavedenie a zušenie miestnej dane alebo miestného poplatku, o ktorom sa má podľa uznesnia obecného zastupiteľstva rozhodnúť v miestnom referende,
petície skupiny obyvateľov obce v počte 20% oprávnených voličov ku dňu podania tejto petície.
Obecné zastupiteľstvo môže vyhlásiť hladovanie obyvateľov obce aj pred rozhodnutím a ďalších dôležitých veciach, týkajúcich sa postavenia a rozvoja obce alebo života obyvateľov obce.
Hlasovanie obyvateľov obce je platné ak sa ho zúčastní nadpolovičná väčšina obyvateľov obce oprávnených voliť podľa zákona o voľbách do orgánov samosprávy obcí. Rozhodnutie obyvateľov obce je prijaté, ak za návrh predložený na hlasovanie hlasovala nadpolovičná väčšina voličov, ktorí sa zúčastnili hlasovania.
Obecné zastupiteľstvo zvolá verejné zhromaždenie obyvateľov obce vždy:
ak o to požiada petíciou najmenej 20% obyvateľov obce,
ak o to požiada ¼ poslancov obecného zastupiteľstva.
Obecné zastupiteľstvo sa môže uzniesť, že prenesie rozhodnutie o určitej dôležitej otázke, týkajúcej sa obce na verejné zhromaždenie obyvateľov obce.
Podmienky organizovania a uskutočňovania verejného zhromaždenia ako aj podmienky hlasovania môže obecné zastupiteľstvo upraviť podrobne vo všeobecnom záväznom nariadení.
Verejné zhromaždenie sa zvoláva oznámením na úradne tabuli na Obecnom úrade v Čičave, príp. iným vhodným spôsobom (vyhlásením v obecnom rozhlase apod.)
Poslancov obecného zastupiteľstva volia obyvatelia obce v priamych voľbách. Spôsob voľby a počty poslancov sú určené osobitnými právnymi predpismi.
Poslanci dbajú o to, aby všetkou svojou činnosťou boli hodní dôvery svojich voličov. Pri výkone svojej funkcie sa riadia obecnými záujmami, resp. záujmami častí obce. Vykonávajú ju v súlade s ústavou, s ústavnými a ďalšími zákonmi.
Platnosť voľby poslancov overuje na návrh mandátovej komisie obecného zastupiteľstva.
Funkčné obdobie poslancov začína dňom zvolenia, zložením sľubu a končí dňom skončenia volebného obdobia. Mandát poslanca zanikne aj vtedy, keď sa bez vážneho dôvodu a bez ospravedlnenia nezúčastní trikrát po sebe zasadnutia, alebo keď počas jedného roka nie je spôsobilý zúčastňovania sa zasadnutí obecného zastupiteľstva.
interpelovať starostu, prípadne členov obecnej rady vo veciach týkajúcich sa ich práce,
požadovať od vedúcich rozpočtových, príspevkových organizácií a iných subjektov s majetkovou účasťou obce vysvetlenia vo veciach týkajúcich sa ich činnosti,
zúčastňovať sa na previerkách, kontrolách, na vybavovaní sťažností, oznámení a podnetov, ktoré vykonávajú orgány samosprávy obce a kontrolór obce.
dodržiavať ŠTATÚT OBCE v Čičave a rokovací poriadok obecného zastupiteľstva v Čičave,
Poslanci môžu vytvárať poslanecké kluby podľa politickej príslušnosti na účinné vykonávanie poslaneckého mandátu, na prehlbenie politickej spolupráce, výmeny názorov a na podporu poslaneckej iniciatívy.
Starostovi a poslancom obecného zastupiteľstva, ktorí sú pre výkon funkcie uvoľnení zo zamestnania sa zachováva pracovný pomer. Namiesto mzdy im patrí odmena (plat).
Veci spoločného záujmu obce Čičava a okolitých miest a obcí sa riešia dohodou obce s okolitými mestami a obcami.
uvedené ustanovenie
Obecné symboly:
Obec symboly nemá
čestné občianstvo obce Čičava
cena obce Čičava
cena starostu obce Čičava
Čestné občianstvo obe Čičava
Osobám, ktoré sa obzvlášť významným spôsobom zaslúžili o rozvoj a zveľaďovanie obce, ochranu jeho záujmov a šírenie jeho dobrého mena vo svete, alebo ktorí obohatili ľudské poznanie vynikajúcimi tvorivými výkonmi, môže obecné zastupiteľstvo udeliť čestné občianstvo obce Čičava.
O udelení čestného občianstva sa vydáva listina, ktorú podpisuje starosta obce.
Cena obce Čičava sa udeľuje za:
vynikajúce tvorivé výkony a významné výsledky vedeckej, technickej, umeleckej a verejno – prospešnej práce,
činnosť osôb, ktoré sa významným spôsobm pričinili o hospodársky a kultúrny rozvoj obce, jeho propagáciu doma i v zahraničí,
činnosť osôb pri záchrane ľudských životoch a majetku obce a jeho občanov
Cena starostu obce udeľuje starosta obce – občanom obce za úspešnú a záslužnú činnosť v prospech obce.
Cenu starostu obce Čičava tvorí vecný dar v hodnote, ktorú každoročne schváli obecné zastupiteľstvo.
Cena starostu sa môže udeliť ročne najviac 10-krát.
Evidencia sa vedie v Kronike obce Čičava, ktorá má obsahovať mená a hlavné údaje ocenených, dátum udelenia cien, ako aj stručné zdôvodnenia, pre ktoré boli jednotlivým osobám udelené.
Obecné zastupiteľstvo spravidlá na návrh starostu môže udeliť z obecných prostriedkov vecné dary a odmeny a to najmä poslancom a iným obyvateľom obce, príp. iným osobám za aktívnu prácu v orgánoch samosprávy a významný podiel na rozvoji obce.
Kronika obce Čičava
Kronika obce Čičava sa vedie v úradnom jazyku.
Zápisy chronologicky dokumentujú fakty zo spoločenského a hospodarského života obce. Sú hodnoverným svedectvom o udalostiach v obci a o ľuďoch, ktorí sa pričinili o prospech žitia miestneho spoločenstva.
Text zápisov do kroniky schvaľuje obecná rada po predbežnom prerokovaní a vyjadrení v kultúrnej komisii.
Pomoc pri mimoriadnych situáciach
Pomoc obyvateľom pri mimoriadnych situáciach
Obec je povinná poskytnúť obyvateľovi nevyhnutnú okamžitú pomoc v jeho núdzi spôsobenej živelnou pohromou, haváriou alebo inou podobnou udalosťou, najmä zabezpečiť mu pristrešie, stravu alebo inú materiálnu pomoc.
Obec organizuje, riadi a vykonáva základné práce v čase nebezpečenstva pôvodne miestneho významu. V prípade nevyhnutnej potreby vyžaduje od fyzických a právnických osôb plnenie všeobecných povinností pri ochrane pred povodňami.
Obec zabezpečuje evakuáciu, dočastné ubytovanie a stravovanie evakuovaného obyvateľstva, podľa možností ochrany jeho majetku a vypracúva plány zachranných prác.
Obec je povinná pomáhať pri likvidácii a odstraňovaní následkov živelnej pohromy a havárii prostredníctvom obecného požiarneho zboru v spolupráci s ďalšími právnickými a fyzickými organizáciami štátu.
Starosta môže uložiť právnickej alebo fyzickej osobe povinnosť poskytnúť osobnú, alebo vecnú pomoc pri odstraňovaní následkom živelnej pohromy alebo inej mimoriadnej udalosti, ak osobitný zákon neustanovuje inák.
Právnická alebo fyzická osoba, ktorá poskytla osobnú alebo vecnú pomoc, má právo na náhradu účelne vynaložených nákladov. Toto právo môže uplatniť do 3 mesiacov odo dňa zistenia nákladov, najneskoršie do 2 rokov od ich vzniku, inak toto právo zanikne.
Štatút obce Čičava je základnou právnou normou obce Čičava. Všetky všeobecne záväzné nariadenia obce, uznesenia obecných orgánov a iné predpisy obce musia byť v súlade s týmto štatútom.
Štatút obce Čičava bol schválený obecným zastupiteľstvom v Čičave dňa 30. marca 1995.
Štatút obce Čičava nadobúda účinnosť dňom 15. apríla 1995.
V Čičave, dňa 30. 03. 1995
Nehilová Mária
nedeľa 25. 8. 29/15 °C
pondelok 26. 8. 29/17 °C
utorok 27. 8. 29/17 °C
Dnes je sobota, 24.8.2019, 23:20:59
Veľmi dobrá 52%
Dobrá 7%
Nič moc 41%